text: Kolding taxa kører groteske ture
  15 april 2010 kl. 11.19
  Formanden for Kolding Taxa ryster på hovedet over Sydtrafiks nye kørselsordning for handicappede, Flextrafik.
   
  Det skulle være effektivt ? Sydtrafiks nye kørselsordning for handicappede, Flextrafik. 
  Men.
  Forleden blev en taxa fra Kolding Taxa kaldt til Kalundborg på Sjælland. Chaufføren troede, at han skulle hente en person, som skulle til Kolding-området.
  Men det viste sig, at personen skulle til læge i Holbæk ? knap 45 kilometer fra Kalundborg, skriver JydskeVestkysten.
  Lidt senere blev en anden taxa fra Kolding Taxa kaldt fra Kolding til Holbæk, og nu skulle chaufføren køre den pågældende borger tilbage til Kalundborg.
  Afdelingsleder ved Flextrafik, Michael Aagaard, kender ikke sagen om køreturene til Sjælland.
  ? Men det er en fejl. Vores vogne skal ikke køre rundt på Sjælland, og det er vigtigt, at vi får de meldinger, så vi kan gøre noget ved det, siger Michael Aagaard til JydskeVestkysten.
  